Mujahid Yusof

YB Senator Datuk Seri Dr. Mujahid bin Yusof (lahir 25 Oktober 1964), kebiasaanya dikenali sebagai Mujahid Yusof Rawa, merupakan bekas Menteri di Jabatan Perdana Menteri (Hal Ehwal Agama), ahli politik dan bekas Ahli Parlimen Parit Buntar selama tiga penggal (2008-2022). Beliau merupakan Naib Presiden AMANAH, parti komponen di dalam PH. Kini beliau berkhidmat sebagai Ahli Dewan Negara mewakili DUN Perak. 

Mujahid merupakan anak kepada Mursyidul Am PAS yang pertama, yang juga merupakan Presiden PAS, iaitu Allahyarham Tuan Guru Yusof Rawa. Mujahid dikenali sebagai progresif dan aktif dalam menjadikan PAS kepada parti berbilang kaum. Namun, beliau dan sebahagian rakan-rakan yang dikenali sebagai G18, telah ditolak dalam Muktamar PAS 2015. Beliau dan rakan-rakannya kemudiannya mewujudkan Gerakan Harapan Baru yang kemudiaannya menjadi asas kepada tertubuhnya parti AMANAH.

Pendidikan 
 Ijazah Sastera Bahasa Arab di Universiti Al-Azhar, Mesir
 Ijazah Sarjana Pengurusan Sumber Manusia di Universiti Putra Malaysia (UPM)
 Ijazah Kedoktoran Sains Politik di Universiti Malaya

Kerjaya 
 Menteri di Jabatan Perdana Menteri (Hal Ehwal Agama Islam) (2018-kini)
 Naib Presiden Parti Amanah Negara (2015-kini)
 Timbalan Pesuruhjaya PAS Pulau Pinang (2007-2015)
 Pengerusi Lajnah Perpaduan Nasional PAS (2005- 2015)
 AJK PAS Pusat (2005-2015)
 AJK Pemuda PAS Pusat  (2001-2005)
 Yang Dipertua PAS Kawasan Bayan Baru, Pulau Pinang
 Tenaga Pengajar Masjid dan Surau
 Guru Bahasa Arab
 Petugas Sukarela Bantuan Islam Antarabangsa
 Pensyarah Universiti Multimedia, Melaka Bandar Raya Bersejarah (1999-2004) Universiti Multimedia

Politik 
Bertanding kali pertama di Jasin, Melaka pada tahun 1999 dan seterusnya di Tasek Gelugor, Pulau Pinang pada tahun 2004 namun tewas. Dalam Pilihan Raya Umum Malaysia 2008 beliau mengalahkan calon dari Barisan Nasional - UMNO,  Senator Datuk Abdul Rahman Suliman dengan majoriti sebanyak 7,551 undi. Beliau memperolehi 21,221 undi berbanding lawannya memperolehi hanya 13,670 undi. Pada PRU ke-14, beliau diberikan mandat untuk penggal ketiga berturut-turut sebagai wakil rakyat di Parit Buntar Perak.

Meneruskan perniagaan keluarga dalam bidang penerbitan buku yang mana beliau merupakan pengarah urusan syarikat tersebut iaitu Safir IImu Sdn Bhd di Bayan Baru, Pulau Pinang. Selain aktiviti politik beliau juga terlibat dalam aktiviti keilmuan seperti menyampaikan kuliah-kuliah agama di seluruh negara terutama dalam bidang sirah dan beliau juga telah menulis hampir 10 buah buku antaranya ialah Dakwah dan Tarbiah (1992), Masjid dan Peranannya (1993), Khilaf Satu Fenomena (1994), Global View of Islam (1996), Moral Ethica of Study (2000) dan Permata dari Pulau Mutiara (2003)

Keputusan pilihan raya

Anugerah
  Beliau telah dikurniakan Darjah Setia Pangkuan Negeri (DSPN) oleh Yang di-Pertua Negeri Pulau Pinang, Tun Abdul Rahman Abbas yang membawa gelaran Dato' pada tahun 2012.

  Darjah Gemilang Seri Melaka (DGSM) - Datuk Seri (2018)

 Plaque of the City of Sarajevo (2018)

Lihat juga
 Parit Buntar

Rujukan

Pautan luar 
 Laman blog Mujahid 
 
 
 

Muslim Malaysia
Ahli politik Malaysia berketurunan Melayu
Bekas anggota Parti Islam Se-Malaysia
Anggota Parti Amanah Negara
Anak ahli politik Malaysia
Menteri di Jabatan Perdana Menteri Malaysia (Hal Ehwal Agama)
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli Dewan Negara, Parlimen Malaysia ke-15
Ahli pembangkang Kerajaan Muhyiddin Yassin